Държавен вестник, бр. 31, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  31
нистративните нарушения и наказания или 
сключва споразумения по чл. 58г от Закона за 
административните нарушения и наказания.
Чл. 92. Установяването на нарушенията, 
издаването, обжалването и изпълнението на 
наказателните постановления се извършват 
по реда на Закона за административните на­
рушения и наказания.
ДОПЪЛНИТЕЛНИ РАЗПОРЕДБИ
§ 1. (1) По смисъла на закона:
1. „Аудио-визуални медийни услуги“ са 
услуги, определени в чл. 2, ал. 2 от Закона 
за радиото и телевизията.
2. „Вносител“ е всяко физическо или 
юридическо лице, установено в Европейския 
съюз, което пуска на пазара продукт от трета 
държава.
3. „Градски и крайградски транспортни 
услуги“ са транспортни услуги за превоз на 
пътници с влакове, автобуси, метро, трамваи 
или тролейбуси, чиято главна цел е задово­
ляване на транспортните потребности на 
даден град или агломерация, включително 
трансгранична, а също и транспортните по­
требности между такъв град или агломерация 
и околните райони.
4. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя определен продукт на пазара.
5. „Доставчик на услуга“ е физическо или 
юридическо лице, което предоставя услуга 
на пазара на Европейския съюз или предлага 
оферти за предоставянето на такава услуга на 
потребители в Европейския съюз.
6. „Електронен четец“ е специализирано 
оборудване, включително хардуер и софтуер, 
използвано за достъп, преглеждане, четене и 
използване на файлове на електронни книги.
7. „Електронна книга и специализиран соф­
туер“ е услуга, състояща се в предоставянето на 
цифрови файлове, които пренасят електронна 
версия на книга, достъпът до която е възможен 
и която може да бъде преглеждана, четена и 
използвана, както и софтуерът, включително 
услугите, базирани на мобилни устройства, 
включително мобилни приложения, предназ­
начен за достъпа, преглеждането, четенето и 
използването на тези цифрови файлове, но 
не включва софтуер, попадащ в обхвата на 
определението по т. 6.
8. „Електронна съобщителна услуга“ е 
електронна съобщителна услуга съгласно § 1, 
т. 17 от допълнителните разпоредби на Закона 
за електронните съобщения.
9. „Електронни билети“ е всяка система, 
при която документът, даващ право на пъ­
туване, под формата на един или няколко 
билета, абонамент или кредит за пътуване, 
се съхранява по електронен път на физическа 
пътническа карта или друго приспособление, 
вместо да бъде отпечатан на хартиен билет.
10. „Изтегляне“ е всяка мярка, целяща 
предотвратяване на предоставянето на пазара 
на продукт, който е във веригата на доставка.
11. „Икономически оператор“ е произ­
водителят, упълномощеният представител, 
вносителят, дистрибуторът или доставчикът 
на услуга.
12. „Интерактивни възможности за ком­
пютърна обработка“ е функционалност, под­
държаща взаимодействие между човек и ма­
шина, което дава възможност за обработване 
и предаване на данни, гласови данни или 
видеоматериал или всяка комбинация от тях.
13. „Комуникация“ е комуникация съглас­
но § 1, т. 3 от допълнителната разпоредба на 
Закона за хората с увреждания.
14. „Малки и средни предприятия“ са 
предприятия, в които са наети под 250 души 
и които имат годишен оборот, ненадхвърлящ 
50 000 000 евро или левовата им равностой­
ност, или са с общо салдо по годишния счето­
воден баланс, ненадхвърлящо 43 000 000 евро 
или левовата им равностойност, но които 
изключват микропредприятията.
15. „Микропредприятие“ е предприятие, в 
което са наети по-малко от 10 души и с го­
дишен оборот, ненадхвърлящ 2 000 000 евро 
или левовата им равностойност, или с общо 
салдо по годишния счетоводен баланс, не­
надхвърлящо 2 000 000 евро или левовата им 
равностойност.
16. „Най-подходящ център за приемане на 
спешни повиквания“ е център за приемане 
на спешни повиквания съгласно § 1, т. 32а 
от допълнителните разпоредби на Закона за 
електронните съобщения.
17. „Операционна система“ е софтуер, 
който наред с другото осъществява интер­
фейса с периферен хардуер, планира задачи, 
възлага съхранение и представя стандартен 
интерфейс на потребителя, когато не се из­
пълнява приложна програма, включително 
графичен потребителски интерфейс, незави­
симо дали този софтуер е неразделна част от 
потребителски компютърен хардуер с общо 
предназначение, или самостоятелен софтуер, 
предназначен за използване на потребителски 
компютърен хардуер с общо предназначение, 
но не включва програма за зареждане на 
операционна система, основна входно/изходна 
система или друг фърмуеър, необходим по 
време на първоначално зареждане или при 
инсталиране на операционната система.
18. „Организации за хора с увреждания“ 
са организации по смисъла на § 1, т. 12 от 
допълнителната разпоредба на Закона за хо­
рата с увреждания.
19. „Организации на хора с увреждания“ 
са организации по смисъла на § 1, т. 11 от 
допълнителната разпоредба на Закона за хо­
рата с увреждания.